Държавен вестник, бр. 59, 2018 г., стр. 13

БРОЙ  59	
Д Ъ Р Ж А В Е Н  В Е С Т Н И К 	
СТР.  13  
Член 7
Влизане в сила и прекратяване
1. Този Меморандум за разбирателство 
влиза в сила 30 дни след датата на подпис-
ването и ще бъде валиден за неопределен 
период от време.
2. Условията на този Mеморандум за 
разбирателство могат да бъдат изменяни по 
взаимно писмено съгласие на двете страни.
3. Всяка от договарящите страни може да 
прекрати този Меморандум за разбирател-
ство, като представи предварително писмено 
предизвестие от три месеца до другата страна 
по дипломатически път.
4. Прекратяването на този Меморандум 
не оказва влияние на валидността на свиде-
телства за управление на МПС, заменени в 
периода, когато е бил валиден.
Изготвен в Абу Даби на 3 юни 2018 г. в 
два оригинални екземпляра, всеки от които 
на български, арабски и английски език, като 
всички текстове са еднакво автентични. В 
случай на различия при тълкуването предим-
ство има текстът на английски език.
За Министерството
За Министерството
на вътрешните работи
на вътрешните работи
на Република България:
на Обединените
Богдан Коларов,
арабски емирства:
извънреден и
Ахмед Сари Ал Мазруи,
пълномощен посланик
заместник-министър
на Република България
на външните работи
в Обединените
и международното
арабски емирства
сътрудничество
6912
МИНИСТЕРСТВО  
НА ОБРАЗОВАНИЕТО И НАУКАТА
ПРАВИЛНИК
за устройството и дейността на Националния 
център за информация и документация
Раздел I
Общи положения
Чл. 1. С правилника се уреждат функциите, 
устройството, дейността, организацията на 
работа, структурата и числеността на персона-
ла на Националния център за информация и 
документация, наричан по-нататък „центъра“.
Чл. 2. (1) Центърът е юридическо лице на 
бюджетна издръжка, второстепенен разпоре-
дител с бюджет към министъра на образо-
ванието и науката със седалище София, бул. 
Д-р Г. М. Димитров № 50 и 52А. 
(2) Центърът събира, съхранява, обработва 
и разпространява информация и документация 
за постиженията в образованието и науката, 
като подготвя продукти в печатна и/или 
електронна форма. 
(3) Центърът осъществява дейността по 
ал. 2, като: 
1. събира, обработва, съхранява и предос-
тавя за ползване български и чуждестранни 
издания в печатен и електронен вид;
2. разпространява библиографска и ана-
литична информация и поддържа специали-
зирани бази данни;
3. подготвя и издава информационни и 
други издания;
4. извършва библиотечно-информационно 
обслужване на базата на собствени и външни 
ресурси;
5. развива научноизследователска дейност 
в областта на библиотечните и информаци-
онните науки;
6. подготвя обзори, библиографски справки 
и други информационни продукти по заявка, 
включително и на физически лица;
7. създава и поддържа национален фонд 
на защитените дисертационни трудове и Ре-
гистър на лицата, придобили образователна и 
научна степен „доктор“ и/или научна степен 
„доктор на науките“, на защитените дисер-
тационни трудове и на хабилитираните лица 
в Република България.
(4) Центърът предоставя по заявка на 
Министерството на образованието и наука-
та, Народното събрание, администрацията 
на президента, Министерския съвет и други 
министерства и ведомства библиографска 
и аналитична информация за постигане на 
европейско качество и хармонизиране на 
българското образование и обучение с поли-
тиките и практиките на Европейския съюз. 
(5) Центърът изпълнява функциите на 
Национален информационен център за ака-
демично признаване и мобилност по смисъла 
на чл. IX.2 от Конвенцията за признаване на 
квалификациите, отнасящи се до висшето 
образование в Европейския регион (ратифи-
цирана със закон, ДВ, бр. 25 от 2000 г.), като: 
1. предоставя на страните по конвенцията, 
на чуждестранни висши училища и чужди 
граждани информация за системата на висшето 
образование в Република България;
2. събира, обобщава и предоставя на компе-
тентните национални органи, висши училища 
и граждани информация за системите на вис­
ше образование в страните по конвенцията;
3. подпомага информационно Съвета по 
академично признаване по чл. 15;
4. при поискване информира български 
и чуждестранни институции и граждани за 
държавните изисквания за признаване на вис­
ше образование, придобито в чуждестранни 
висши училища;
5. информира висшите училища за основни-
те документи, приети от Европейските мрежи